proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 15 de novembro de 2004 pola que se convoca o III Premio Galicia Innovación Junior.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 21/01/2005

Advertido un erro na mencionada orde, publicada no DOG nº 228, do 23 de novembro de 2004, procédese a efectuar a oportuna corrección:
Na páxina 16.055, no artigo 4º, no último parágrafo, onde di: «A segunda fase iniciarase o 29 de febreiro coa publicación na páxina web www.dxid.org e www.galiciainnovacion.com dos 16 traballos preseleccionados
polo xurado, entre os que posteriormente se repartirán os dous primeiros premios e os 12 accésits», debe dicir: «A segunda fase iniciarase o 29 de febreiro coa publicación na páxina web www.dxid.org e www.galiciainnovación.com dos 16 traballos preseleccionados polo xurado, entre os que posteriormente se repartirán os dous primeiros premios, os dous segundos premios e os 12 accésits».
CONSELLERÍA DE XUSTIZA, INTERIOR E ADMINISTRACIÓN
LOCAL
RESOLUCIÓN do 11 de xaneiro de 2005 pola que se publica o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao terceiro trimestre de 2004.
CONSELLERÍA DE ECONOMÍA E FACENDA — III. OUTRAS DISPOSICIÓNS — 21/01/2005

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado por Decreto lexislativo 1/1999,
do 7 de outubro, dáselle publicidade ao estado de execución do orzamento da Comunidade Autónoma e as súas modificacións, e a situación de tesouraría e movementos por operacións orzamentarias e extraorzamentarias correspondentes ao terceiro trimestre de 2004, que figuran como anexo a esta resolución.
Santiago de Compostela, 11 de xaneiro de 2005.
José Antonio Orza Fernández
Conselleiro de Economía e Facenda
RESOLUCIÓN do 23 de decembro de 2004, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, do calendario laboral do convenio colectivo do sector de derivados do cemento.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 21/01/2005

Visto o expediente do calendario laboral do convenio colectivo do sector de derivados do cemento, que tivo entrada nesta delegación provincial o día 15-12-2004 e subscrito pola comisión paritaria o día 14-12-2004, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á
Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, que consta nesta delegación provincial, e notificación ás representacións económica e social da comisión negociadora.
Segundo.-Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
A Coruña, 23 de decembro de 2004.
Cristina Azpilcueta González
Delegada provincial da Coruña
Acta da reunión da comisión paritaria do convenio colectivo de derivados do cemento da provincia da Coruña (14-12-2004)
Asistentes:
-Pola parte social: Santiago Huertas Pozurama (CC.OO.), Francisco Blanco Veiga (CC.OO.), Constantino Silva Picallos (UGT), Jesús María Calvo Romero (UGT), Vitorino Ares Prado (CIG).
-Pola parte empresarial: Francisco García Carrillo, Luis Neira Pérez (Asociación de Fabricantes de Deri
vados del Cemento de A Coruña), Marina Graña Bermúdez (secretaria xeral CEC).
Na Coruña, ás 10.30 horas do día 14 de decembro de 2004, reúnense as partes arriba indicadas, como compoñentes da comisión paritaria do convenio colectivo provincial de derivados do cemento, nos locais da Confederación de Empresarios da Coruña, por petición da parte social, co obxecto de levar a cabo a fixación do calendario laboral para o ano 2005.
Acordase establecer con carácter orientativo, para aquelas empresas que non teñan elaborado o seu propio calendario, e para adaptar a xornada ao máximo anual establecido para o ano 2005 (1.744 horas), os seguintes festivos de convenio: 7 de xaneiro, 7 de febreiro, 16 de maio, 31 de outubro, 5 de decembro, 7 de decembro, 9 de decembro, 23 de decembro e 30 de decembro, de acordo co seguinte calendario que se xunta como anexo.
Acordase facultar a Marina Graña Bermúdez para a presentación da documentación necesaria ante a delegación da Consellería de Asuntos Sociais, Emprego e Relacións Laborais, para o rexistro e publicación desta acta e o seu anexo.
E, non habendo máis asuntos que tratar, levántase a reunión ás 11.30 horas da data arriba indicada.
ORDE do 16 de decembro de 2004 pola que se resolve a cesión en propiedade de vehículos adecuadamente preparados aos concellos da comunidade autónoma galega que conten con servizos de policía local.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 21/01/2005

Por Orde do 1 de abril de 2004 (DOG nº 78, do 23 de abril), a Consellería de Xustiza, Interior e Administración Local anunciou medidas de apoio á Policía Local de Galicia, consistentes na cesión de vehículos especialmente preparados para o exercicio das súas funcións.
A teor do disposto na disposición adicional desta orde, na que se establecía que a achega compensatoria realizada polos beneficiarios segundo o disposto no artigo 6.2º a) podería xerar créditos no estado de gastos do orzamento desta consellería, que poderían ser utilizados na adquisición e adxudicación de máis vehículos,
RESOLVO:
Primeiro.-Conceder con cargo á aplicación 13.05.624.0, programa 123.A, dos orzamentos xerais da Comunidade Autónoma de Galicia para 2004, a cesión en propiedade dun vehículo equipado para uso da policía local aos seguintes concellos:
*Marca e modelo turismo Nissan Almera DCI 112 CV Visia
CONCELLO DESTINATARIO
NÚMERO DE BASTIDOR
CARRAL
SJNBDAN16U0569332
FENE
SJNBDAN16U0567517
MUROS
SJNBDAN16U0567725
PONTECESO
SJNBDAN16U0568280
ZAS
SJNBDAN16U0568689
PALAS DE REI
SJNBDAN16U0568949
CUNTIS
SJNBDAN16U0569049
O PORRIÑO
SJNBDAN16U0534980
TUI
SJNBDAN16U0527882
VILABOA
SJNBDAN16U0534986
*Marca e modelo motocicleta Piaggio, modelo X9 250
CONCELLO DESTINATARIO
NÚMERO DE BASTIDOR
MIÑO
ZAPM2300004508741
FOZ
ZAPM2300004508743
O BARCO DE VALDEORRAS
ZAPM2300004508744
CONCELLO DESTINATARIO
NÚMERO DE BASTIDOR
MACEDA
ZAPM2300004508745
RIBADAVIA
ZAPM2300004508746
BAIONA
ZAPM2300004508750
NIGRÁN
ZAPM2300004508751
Segundo.-Notificar o contido desta resolución aos concellos beneficiarios, especificando as condicións particulares que deberán cumprir, e que se formalizarán mediante acta subscrita polo secretario xeral desta consellería ou funcionario en que delegue, debendo constar nela o acordo de cesión e a aceptación do cesionario, segundo establece o artigo 96 bis do Decreto 50/1989, do 9 de marzo, polo que se aproba o regulamento para a execución da Lei 3/1985, do 12 de abril, do patrimonio da Comunidade Autónoma galega.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ao da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde. En todo caso non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 16 de decembro de 2004.
Jesús Carlos Palmou Lorenzo
Conselleiro de Xustiza, Interior e Administración Local
ORDE do 13 de xaneiro de 2005 pola que se dispón o nomeamento de membros do Consello Galego de Cooperativas.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 24/01/2005

O Decreto 25/2001, do 18 de xaneiro, polo que se regula a organización e funcionamento do Consello Galego de Cooperativas, desenvolve as previsións contidas na súa norma de creación, a Lei 5/1998, do 18 de decembro, de cooperativas de Galicia, regulando no seu artigo cuarto a composición, e no artigo quinto o procedemento de nomeamento e cesamento dos membros deste órgano.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1998, do 20 de outubro, o artigo 5 e a disposición derradeira primeira do Decreto 25/2001, do 18 de xaneiro, en relación cos decretos 23/2003, do 20 de xaneiro, polo que se fixa a estrutura orgánica dos departamentos da Xunta de Galicia e 210/2004, do 9 de setembro,
DISPOÑO:
Artigo único.
En representación da Consellería de Educación e Ordenación Universitaria e por proposta do conselleiro da devandita consellería, noméase a directora xeral de Formación Profesional e Ensinanzas Especiais, Mª Luísa Castro Casas, e o subdirector xeral de Formación Profesional, Manuel Guerra Fernández, como membro titular e suplente, respectivamente do Consello Galego de Cooperativas.
Santiago de Compostela, 13 de xaneiro de 2005.
Belén Prado Sanjurjo
Conselleira de Asuntos Sociais, Emprego
e Relacións Laborais
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 18 de xaneiro de 2005 pola que se nomean o presidente e os vogais do Consello Regulador do Mexillón de Galicia.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 25/01/2005

Realizadas as eleccións ao Consello Regulador Mexillón de Galicia o día 20 de novembro de 2004 e tras a proposta unánime do propio Consello Regulador constituído na xuntanza celebrada para estes efectos o día 10 de decembro de 2004, debe procederse á designación do presidente e vogais do citado consello. En consecuencia,
DISPOÑO:
Artigo único.-Noméase o Consello Regulador que, dando traslado ao acordo por unanimidade da reunión do día 10 de decembro de 2004, queda como segue:
Presidente: Juan Ramón Dios Suárez.
Representantes da produción:
José Ramón González Boo.
Carlos Rodríguez Martínez.
Francisco Bermúdez Oubiña.
Marcos Antonio Castro Otero.
Manuel Daniel Formoso Moledo.
José Luis González Rodríguez.
Representantes da depuración:
María Dolores De La Torre Lamosa.
Manuel Meis Cacabelos.
Ramón Blanco Fernández.
Ricardo Muñiz Agís.
Representantes dos procesadores:
María Tubio Vilasuso.
Rosa Santorum Parada.
Representantes da Consellería de Pesca e Asuntos Marítimos:
Basilides García Iglesias.
Magdalena Bermúdez de la Puente González del Valle.
Javier Briz Domínguez.
Representante da Consellería de Sanidade:
Patricia Daporta Padín.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de xaneiro de 2005.
Enrique López Veiga
Conselleiro de Pesca e Asuntos Marítimos
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 13 de xaneiro de 2005 pola que se amplía o período hábil de caza para o xabaril, establecido na Orde do 21 de xuño de 2004, pola que se determinan as épocas hábiles de caza durante a tempada 2004-2005.
CONSELLERÍA DE MEDIO AMBIENTE — III. OUTRAS DISPOSICIÓNS — 25/01/2005

O título V da Orde do 21 de xuño de 2004, pola que se establecen as épocas hábiles de caza durante a tempada 2004-2005 (Diario Oficial de Galicia nº 128, do 5 de xullo), regula as peculiariades propias dos réximes especiais en función das distintas especies. Con respecto ao xabaril, o artigo 18.2º f) da mesma establece, entre outras particularidades, o período e días hábiles para a súa caza.
En consideración á grave problemática que está a causar en moitos puntos da xeografía galega a proliferación das poboacións de xabaril, oídos os Comités Provinciais de Caza das catro provincias galegas e en evitación dos danos que produce esta especie; consonte as atribucións que me confire a Lei 1/1983, do 22 de febreiro, reguladora da Xunta e do seu presidente, e demais normativa concordante,
RESOLVO:
Artigo 1º.-Ampliación.
1. Amplíase o período hábil de caza do xabaril ata o 27 de febreiro de 2005.
2. Para tal efecto os tecores interesados deberán de cursar petición previa ao delegado provincial correspondente.
Artigo 2º.-Autorizacións.
As autorizacións que se concedan para este período cinexético, non se acumularán ás incluídas no plan de aproveitamento anual desta tempada de caza.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 13 de xaneiro de 2005.
José Manuel Barreiro Fernández
Conselleiro de Medio Ambiente
CORRECCIÓN de erros.-Orde do 22 de decembro de 2004 pola que se regulan axudas en materia de conservación dos recursos naturais e fomento de accións da poboación local para o desenvolvemento sustentable dos parques naturais.
CONSELLERÍA DE MEDIO AMBIENTE — III. OUTRAS DISPOSICIÓNS — 25/01/2005

Advertidos erros na dita orde publicada o día 31 de decembro de 2004 cómpre facer as oportunas correccións:
No anexo III xunto á bandeira da Unión Europea debe aparecer o nome de FEOGA no lugar de Feder.
Ademais deben aparecer os anexos IV e V, que non foron publicados no DOG do día 31 de decembro.
ANEXO IV
Prezos que se aplicarán para valorar as accións, equipamentos ou subministracións:
Roza manual de terreos:1.000 A por hectárea.
Roza con maquinaria:360 A por hectárea.
Buratos manuais para plantacións:0,90 A por burato.
Estes prezos establecen o tope máximo na aplicación polos propios beneficiarios das subvencións.
RESOLUCIÓN do 23 de decembro de 2004, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, do calendario laboral do convenio colectivo do sector de rematantes e serradoiros de madeira.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 25/01/2005

Visto o expediente do calendario laboral do convenio colectivo do sector de rematantes e serradoiros de madeira, que tivo entrada nesta delegación provincial da Consellería de Asuntos Sociais, Emprego e Relacións Laborais o día 14-12-2004 e subscrito pola comisión paritaria do convenio o día 1-12-2004, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, de 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, obrante nesta delegación provincial, e notificación ás representacións económica e social da comisión negociadora.
Segundo.-Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
A Coruña, 23 de decembro de 2004.
Cristina Azpilcueta González
Delegada provincial de A Coruña
Convenio de rematantes e serradoiros de madeira da provincia da Coruña 2004-2005
Asistentes:
Parte empresarial:
Lino Raña Ferreiro
José Manuel Cajaraville Varela
Manuel Bouzas Collazo
UGT: Jesús María Calvo Romero.
CC.OO.: Santiago Huertas Pozurama.
CIG: Vicente Moreira Sobrido.
Letrado-asesor: Carlos Puga Trigás.
En Santiago de Compostela, sendo as dezaoito horas do día un de decembro de dous mil catro, reúnense os membros da comisión negociadora do convenio colectivo provincial de rematantes e serradoiros da madeira para o ano 2004-2005.
Aberta a sesión, cun único punto da orde do día, consistente no estudo e aprobación do calendario laboral que deberá rexer durante o ano 2005. Despois dunha ampla deliberación acórdase por unanimidade que o referido calendario comprenderá un total de mil setecentas sesenta e catro (1.764) horas efectivas de traballo, de acordo o desagregamento e detalle que se xunta no cadro anexo a esta acta.
En consecuencia, páctanse como festivos de convenio para o ano 2005 os seguintes días:
-7 de xaneiro.
-8 de febreiro (media xornada).
-16 de maio.
-5, 7 e 9 de decembro.
Ambas as partes deciden que este acordo entrará en vigor na data da súa sinatura con efectos a partir do día 1 de xaneiro de 2005, con independencia da data da súa publicación oficial.
E sen máis asuntos dos que tratar levántase a sesión ás dezanove horas da data enriba sinalada, asinando en conformidade a totalidade dos asistentes.
CORRECCIÓN de erros.-Orde do 6 de setembro de 2004 pola que se autoriza a apertura e funcionamento do centro privado Aula Nosa da Coruña para impartir educación básica de adultos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/01/2005

Advertido erro na devandita orde, publicada no DOG nº 194, do martes, 5 de outubro de 2004, cómpre facer a seguinte corrección:
Na páxina 13.522, no anexo, onde di: «Código do centro: 15032438», debe dicir: «Código do centro: 15032431».
CONSELLERÍA DE XUSTIZA, INTERIOR E ADMINISTRACIÓN
LOCAL
RESOLUCIÓN do 17 de xaneiro de 2005 pola que se convoca un curso sobre normativa de tráfico e seguridade viaria.
ACADEMIA GALEGA DE SEGURIDADE — III. OUTRAS DISPOSICIÓNS — 26/01/2005

Dentro dos programas de actividades que a Academia Galega de Seguridade ten previsto realizar no ano 2005, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso sobre normativa de tráfico e seguridade viaria, segundo o previsto no artigo 23 da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
-Coñecer as últimas novidades lexislativas e normativas relacionadas co tráfico e as súas variables máis importantes.
-Dotar os policías dunha formación actualizada no terreo do tráfico e a seguridade viaria, de grande importancia dentro dos seus cometidos profesionais.
-Asegurar o correcto tratamento da temática relativa ao tráfico e á seguridade viaria no tocante á regulamentación, documentación, sancións e procedemento sancionador.
Destinatarios.
O curso vai dirixido aos membros dos corpos das policías locais de Galicia.
Inscrición.
A inscrición dos participantes será totalmente gratuíta.
Prazas.
30.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 14 de febreiro de 2005, ás 13.00 horas.
3. As instancias deberán enviarse á Academia Galega de Seguridade; avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso desenvolverase en datas do 16 ao 18 de febreiro de 2005.
O horario será das 9.30 ás 14.00 e das 16.00 ás 19.00 horas, excepto o día 18 que será das 9.00 ás 14.00 horas.
Contido.
No curso trataranse os seguintes módulos:
I. Novidades lexislativas en materia de tráfico.
II. O novo RXC: modificacións das normas de circulación e comportamento. Alcoholemia.
III. Denuncias. Requisitos. O procedemento sancionador de tráfico.
Relación de admitidos.
A relación de admitidos publicarase o día 15 de febreiro a partir das 14.00 horas, no taboleiro de anuncios da Academia Galega de Seguridade, ou ben poden confirmar a súa asistencia chamando ao teléfono 986 59 00 21.
Lugar.
Sede da Academia Galega de Seguridade, sita na avda. da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade poderá modificar o desenvolvemento do curso para adaptalo ás necesidades da administración e ás continxencias que poidan xurdir.
A Estrada, 17 de xaneiro de 2005.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 17 de xaneiro de 2005 pola que se convoca un curso sobre fotografía dixital.
ACADEMIA GALEGA DE SEGURIDADE — III. OUTRAS DISPOSICIÓNS — 26/01/2005

Dentro dos programas de actividades que a Academia Galega de Seguridade ten previsto realizar no ano 2005, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso sobre fotografía dixital, segundo o previsto no artigo 23 da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
-Dotar os membros dos corpos de seguridade dos coñecementos fundamentais para levar a cabo as
tarefas máis importantes no campo da fotografía dixital aplicada á función policial, especialmente aos atestados por accidentes de tráfico.
Destinatarios.
O curso vai dirixido aos membros dos corpos de policía local de Galicia.
Os participantes deberán posuír necesariamente coñecementos de informática a nivel usuario.
Inscrición.
A inscrición dos participantes será totalmente gratuíta.
Prazas.
20.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 14 de febreiro de 2005, ás 13.00 horas.
3. As instancias deberán enviarse á Academia Galega de Seguridade; avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso desenvolverase en datas do 16 ao 18 de febreiro de 2005.
O horario será das 9.30 ás 14.00 h. e das 15.30 ás 19.00 horas, excepto o día 18 que será das 10.00 ás 14.00 h.
Contido.
* Fotografía dixital.
-As cámaras dixitais: manexo e posibilidades.
-O tratamento de imaxes.
-A súa crecente utilización na operativa policial.
Relación de admitidos.
A relación de admitidos publicarase o día 15 de febreiro a partir das 14.00 horas, no taboleiro de anuncios da Academia Galega de Seguridade, ou ben poden confirmar a súa asistencia chamando ao teléfono 986 59 00 21.
Lugar.
Sede da Academia Galega de Seguridade, sita na avda. da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada ao mesmo.
Modificacións.
A Academia Galega de Seguridade poderá modificar o desenvolvemento do curso para adaptalo ás necesidades da administración e ás continxencias que poidan xurdir.
A Estrada, 17 de xaneiro de 2005.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 17 de xaneiro de 2005 pola que se convoca un seminario sobre actualización na operativa policial en eleccións.
ACADEMIA GALEGA DE SEGURIDADE — III. OUTRAS DISPOSICIÓNS — 26/01/2005

Dentro dos programas de actividades que a Academia Galega de Seguridade ten previsto realizar no ano 2005, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun seminario sobre actualización na operativa policial en eleccións, segundo o previsto no artigo 23 da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
-Coñecer a norma actual sobre procesos electorais.
-Coñecer a operativa e procedemento policial nas distintas fases do proceso: campaña, xornada de reflexión e xornada electoral.
-Analizar a casuística e a problemática máis común en referencia a estes procesos.
Destinatarios.
O seminario vai dirixido aos membros das forzas e corpos de seguridade de Galicia.
Inscrición.
A inscrición dos participantes será totalmente gratuíta.
Prazas.
Sen límite.
Solicitudes.
1. O persoal que desexe participar neste seminario deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 8 de febreiro de 2005, ás 13.00 horas.
3. As instancias deberán enviarse á Academia Galega de Seguridade; avenida da Cultura, s/n, 36680 A Estrada; ou ben poden entregarse en calquera dos lugares
previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O seminario desenvolverase durante o día 10 de febreiro de 2005.
O horario será das 9.30 ás 19.00 h.
Contido.
-Normativa electoral.
-Planificación e preparación de procesos electorais, desde a óptica policial.
-Operatividade policial nas fases de campaña e xornada de reflexión.
-Operativa policial e procedementos na xornada electoral.
Relación de admitidos.
A relación de admitidos publicarase o día 9 de febreiro a partir das 14.00 horas, no taboleiro de anuncios da Academia Galega de Seguridade, ou ben poden confirmar a súa asistencia chamando ao teléfono 986 59 00 21.
Lugar.
Sede da Academia Galega de Seguridade, sita na avda. da Cultura, s/n, no concello da Estrada.
Certificado de asistencia.
Ao remate do seminario entregaráselles un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade poderá modificar o desenvolvemento do seminario para adaptalo ás necesidades da administración e ás continxencias que poidan xurdir.
A Estrada, 17 de xaneiro de 2005.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 10 de xaneiro de 2005, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da confraría de pescadores Virxe do Rosario de Vilaxoán, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 26/01/2005

Examinada a adaptación dos estatutos da confraría de pescadores Virxe do Rosario de Vilaxoán ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 28 de xaneiro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado, relativos ao Rexistro de Confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar, agás no relativo ao ámbito territorial delimitado no artigo 2, que comprenderá desde punta Gorma ou de Coroño a río Con, a adaptación dos estatutos da confraría de pescadores Virxe do Rosario de Vilaxoán, que consta de 94 artigos, unha disposición adicional, unha derrogatoria, e unha derradeira (59 páxinas), inscribila no Rexistro de Confrarías e das súas federacións no folio 61 do libro 1º, e ordenar a súa publicación no Diario Oficial de Galicia, adquirindo
desde este momento a eficacia xurídica que lle recoñecen as normas legais de aplicación.
Santiago de Compostela, 10 de xaneiro de 2005.
Rosa Mª Quintana Carballo
Diectora xeral de Innovación e Desenvolvemento
Pesqueiro
RESOLUCIÓN do 21 de decembro de 2004, complementaria da do 28 de outubro de 2004, da Dirección Xeral de Relacións Laborais, pola que se lles dá publicidade ás festas laborais de carácter local para o ano 2005, correspondentes aos concellos das catro provincias da Comunidade Autónoma de Galicia.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 26/01/2005

Como consecuencia da modificación das festas laborais de carácter local levada a cabo polo Concello de Monterrei e realizada -por petición do concello- a oportuna rectificación pola Delegación Provincial da Consellería de Asuntos Sociais, Emprego e Relacións Laborais de Ourense, cómpre facer a correspondente rectificación na antedita resolución, publicada no Diario Oficial de Galicia nº 222, do luns 15 de novembro de 2004, así:
-No anexo III provincia de Ourense, na páxina 15.605, onde di: «47. Monterrei: 25 de xullo, Santiago Apóstolo; 16 de agosto, San Roque», debe dicir: «47. Monterrei: 26 de xullo, Santa Ana; 16 de agosto, San Roque».
Santiago de Compostela, 21 de decembro de 2004.
Antonio de la Hera Roldán
Director xeral de Relacións Laborais
RESOLUCIÓN do 17 de xaneiro de 2005 pola que se lle dá publicidade ao acordo do tribunal encargado de avaliar as probas para a renovación do certificado CE de conselleiro de seguridade, convocadas por resolución da Dirección Xeral de Transportes do 14 de outubro de 2004, elevándose a definitivas as relacións provisionais de aprobados.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 26/01/2005

Publicadas o 13 de decembro de 2004 as relacións provisionais de aprobados correspondentes ás probas para renovación do certificado CE de conselleiro de seguridade, convocadas por Resolución do 14 de outubro de 2004, transcorrido o prazo establecido para presentar as correspondentes reclamacións, e unha vez examinadas por este tribunal,
ACORDA:
Primeiro.-Elevar a definitivas as relacións provisionais de aprobados.
Segundo.-Expoñer as devanditas relacións nos lugares establecidos para o efecto en resolución de convocatoria.
Terceiro.-Que se publique este acordo no Diario Oficial de Galicia.
Contra esta resolución pode interpoñerse recurso de alzada ante o director xeral de Transportes (CPTOP e V), da Xunta de Galicia, no prazo dun mes contado a partir do día seguinte ao da publicación no Diario Oficial de Galicia deste acordo. Transcorridos tres meses desde a interposición do recurso sen que se notifique a súa resolución, entenderase desestimado e quedará expedita a vía procedente.
Santiago de Compostela, 17 de xaneiro de 2005.
David González Coalla
Presidente do tribunal
ORDE do 10 de xaneiro de 2005 pola que se dispón o cumprimento da sentenza 551/2004, do 24 de xuño, da Sala do Contencioso-Administrativo do Tribunal Superior de Xustiza de Galicia, que anula a disposición adicional segunda do Regulamento de máquinas recreativas e de azar, aprobado polo Decreto 106/1998, do 12 de febreiro.
CONSELLERÍA DE XUSTIZA, INTERIOR E ADMINISTRACIÓN LOCAL — I. DISPOSICIÓNS XERAIS — 17/01/2005

A Sala do Contencioso-Administrativo do Tribunal Superior de Xustiza de Galicia ditou sentenza con data do 24 de xuño de 2004, no recurso contencioso-administrativo número 02/0004171/2001, interposto por José Rodríguez Fariñas contra a desestimación presunta do recurso de alzada interposto contra a desestimación por silencio da solicitude de obtención de guía de circulación e autorización de explotación de máquinas tipo B.
En consecuencia, esta consellaría, de acordo co previsto nos artigos 118 da Constitución española, 17 da Lei orgánica 6/1985, do 1 de xullo, do poder xudicial, así como no artigo 107 da vixente Lei reguladora da xurisdición contencioso-administrativa, dispón a publicación da decisión no Diario Oficial de Galicia, para xeral coñecemento e cumprimento nos seus mesmos termos.
A parta dispositiva da devandita sentenza do 24 de xuño de 2004, contén o seguinte pronunciamento:
Decidimos: estimamos en parte o recurso contencioso-administrativo interposto por José Rodríguez Fariñas, contra a desestimación presunta da Consellaría de Xustiza, Interior e Administración Local do recurso de alzada contra a desestimación por silencio de solicitude para obtención de guías de circulación e autorizacións de explotación de máquinas recreativas e de azar tipo B, anulamos a disposición adicional segunda do Decreto 106/1998, do 12 de febreiro, polo que se aproba o Regulamento de máquinas recreativas e de azar e condenamos a Administración demandada a que proceda de acordo co establecido no fundamento xurídico segundo desta sentenza. Non se fai imposición de custas.
Santiago de Compostela, 10 de xaneiro de 2005.
Jesús C. Palmou Lorenzo
Conselleiro de Xustiza, Interior e Administración
Local
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
CORRECCIÓN de erros.-Orde do 10 de decembro de 2004 pola que se convocan subvencións para a mellora de establecementos de turismo rural.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 17/01/2005

Advertidos erros na publicación da orde que se cita, efectuada no Diario Oficial de Galicia nº 246, do martes 21 de decembro de 2004, cómpre facer as seguintes correccións:
Na páxina 17.729 artigo 4º e), onde di: «Crear os postos de traballo a que se compromete na declaración xurada reflectida no anexo II», debe dicir: «Crear os postos de traballo a que se compromete na declaración xurada reflectida no anexo III».
Na páxina 17.735 anexo III.2, onde di: «...a súa creación se realizará nun prazo de 3 anos contados desde a data...», debe dicir: «...a súa creación se realizará nun prazo de 5 anos contados desde a data...».
DECRETO 1/2005, do 7 de xaneiro, polo que se declara o 2005 como ano de Lorenzo Varela.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 17/01/2005

Neste ano 2005, a Real Academia Galega acordou dedicarlle o Día das Letras Galegas a Lorenzo Varela.
Escritor e dinamizador, trátase dunha figura da actividade intelectual posterior á Guerra Civil. Mantívose dentro dos círculos vencellados a Galicia, cun contacto permanente cos membros máis destacados do pensamento galego, cos que desenvolveu un labor de fundación e promoción de proxectos, nos que se inclúen revistas, edicións e espazos radiofónicos, ademais de manter unha actividade de creación poética ao longo de toda a súa vida.
Xa que logo, cómpre recoñecer en Lorenzo Varela un importante mantedor da identidade de Galicia, desde distintas facetas do labor intelectual.
Consonte isto, por proposta do conselleiro de Cultura, Comunicación Social e Turismo, e logo de deliberación do Consello da Xunta de Galicia na súa reunión do día sete de xaneiro de dous mil cinco,
DISPOÑO:
Artigo 1º
Declárase o ano 2005, en Galicia, ano de Lorenzo Varela, polo que se invita a todos os galegos a participar na homenaxe debida a esta importante personalidade da nosa historia.
Artigo 2º
As institucións públicas galegas, os centros de ensino, as bibliotecas, as asociacións e federacións culturais dependentes da Xunta de Galicia dedicarán unha parte da súa actividade a pór de relevo a obra deste intelectual, que contribuíu decisivamente ao progreso da cultura do noso país, como creador e como organizador de proxectos integradores do pensamento galego.
Artigo 3º
Como testemuño da homenaxe a Lorenzo Varela, a Xunta de Galicia cuñará unha peza coa imaxe conmemorativa, da que se realizarán trescentos exemplares numerados.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, sete de xaneiro de dous mil cinco.
Manuel Fraga Iribarne
Presidente
Xesús Pérez Varela
Conselleiro de Cultura, Comunicación Social e Turismo
ORDE do 13 de decembro de 2004 pola que se crean ficheiros automatizados de datos de carácter persoal existentes nesta consellería.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 20/01/2005

O artigo 20 da Lei orgánica 15/1999, do 13 de decembro, de protección de datos de carácter persoal (BOE, nº 298, do 14 de decembro), especifica que
a creación, modificación ou supresión dos ficheiros das administracións públicas só poderán facerse mediante a disposición xeral correspondente.
Na súa virtude, a Consellería de Cultura, Comunicación Social e Turismo
DISPÓN:
Primeiro.-Mediante a presente orde créanse os ficheiros especificados no anexo, que conteñen a información exixida no artigo 20.2º da Lei orgánica 15/1999, do 13 de decembro, de protección de datos de carácter persoal para as disposicións de creación dos ficheiros.
Segundo.-O titular do órgano responsable destes ficheiros adoptará as medidas de xestión e organización que sexan necesarias, asegurando a confidencialidade, os dereitos e as obrigacións recoñecidos na Lei orgánica 15/1999, do 13 de decembro.
Terceiro.-Os datos de carácter persoal, rexistrados nos ficheiros da Consellería de Cultura, Comunicación Social e Turismo, aos que se refire o anexo só serán utilizados para os fins expresamente previstos e por persoal debidamente autorizado.
Cuarto.-Os datos só poderán ser cedidos nos supostos expresamente previstos pola lei.
Disposición adicional
No caso de cesións dos datos aos servizos de estatística das administracións públicas haberá que aterse, ademais, ao disposto na normativa vixente sobre materia estatística.
Disposición derradeira
Esta orden entrará en vigor o día seguinte ao da súa publicación no Diario Oficial de Galicia.
Santiago de Compostela, 13 de decembro de 2004.
Jesús Pérez Varela
Conselleiro de Cultura, Comunicación Social
e Turismo
ANEXO
Ficheiros de nova creación da Consellería de Cultura, Comunicación Social e Turismo
RBGUSR, Usuarios da Rede de Bibliotecas de Galicia.
a) Finalidade do ficheiro e uso previsto: xestión dos usuarios da Rede de Bibliotecas de Galicia.
b) Persoas ou colectivos sobre os que se pretende obter datos de carácter persoal: usuarios da Rede de Bibliotecas de Galicia.
c) Procedemento de recollida de datos: formulario web.
d) Estrutura básica dos ficheiros: base de datos.
e) Cesión de datos: ningunha.
f) Órgano responsable do ficheiro:
-Dirección Xeral de Comunicación e Audiovisual
-Consellería de Cultura, Comunicación Social e Turismo.
g) Os dereitos de acceso, rectificación, cancelación e oposición de datos que constan no ficheiro poderán exercerse, se é o caso, ante a D.X. de Comunicación e Audiovisual no Edificio Administrativo de San Caetano s/n, 15704 Santiago de Compostela.
h) Medidas de seguridade: nivel básico.
i) Datos de carácter persoal recollidos:
-Datos de carácter identificativo: DNI, nome e apelidos, enderezo, teléfono, correo electrónico.
-Datos de características persoais: data de nacemento, lugar de nacemento, idade, sexo, nacionalidade.
-Datos académicos e profesionais: formación, titulacións, profesión.
-Datos relativos ao emprego: corpo/escala, categoría/grao, posto de traballo.
DECRETO 3/2005, do 7 de xaneiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da mellora dos accesos a Castrelo de Miño: acondicionamento da OU-402 Ourense-Cortegada, treito: Feá-Castrelo de Miño. Clave: OU/02/001.01.1.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 20/01/2005

Con data do 26 de novembro de 2004, o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado da mellora dos
accesos a Castrelo de Miño: acondicionamento da OU-402 Ourense-Cortegada, treito: Feá-Castrelo de Miño, clave: OU/02/001.01.1.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo de Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda. Dado que a estrada actual ten só seis metros de calzada e presenta numerosas curvas de pequeno raio, o seu acondicionamento mellorará substancialmente a seguridade vial, polo cal se considera xustificada a referida declaración de urxente ocupación.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do vicepresidente primeiro e conselleiro de Política Territorial, Obras Públicas e Vivenda, e logo da deliberación do Consello da Xunta de Galicia na súa reunión do día sete de xaneiro de dous mil cinco,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para os efectos de expropiación no proxecto de trazado da mellora dos accesos a Castrelo de Miño: acondicionamento da OU-402 Ourense-Cortegada, treito: Feá-Castrelo de Miño, clave: OU/02/001.01.1.
Santiago de Compostela, sete de xaneiro de dous mil cinco.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 14 de decembro de 2004, da Secretaría Xeral da Consellería de Cultura, Comunicación Social e Turismo, pola que se inscribe á Asociación Cultural Musical Xuvenil de Palas de Rei, no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 12/01/2005

Examinada a solicitude de inscripción no Rexistro de Entidades de Promoción do Camiño de Santiago, presentada pola Asociación Cultural Musical Xuvenil de Palas de Rei, con data do 9 de decembro de 2004.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Xerencia de Promoción do Camiño de Santiago, emitido de acordo co artigo 23º do mencionado decreto.
Considerando que a solicitude presentada cumpre as normas establecidas no decreto de referencia.
RESOLVO:
Que a Asociación Cultural Musical Xuvenil de Palas de Rei, quede inscrita no Rexistro de Entidades de Promoción do Camiño de Santiago co número 160.
Santiago de Compostela, 14 de decembro de 2004.
Andrés González Murga
Secretario xeral da Consellería de Cultura,
Comunicación Social e Turismo
ORDE do 5 de xaneiro de 2005 pola que se dispón o cesamento de vogais do Consello de Administración das autoridades portuarias de Vilagarcía de Arousa e a súa ría e de Marín e a ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 14/01/2005

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas a facultad de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia, do 10 de xaneiro de 2002, modificado polo do 6 de xuño de 2002 faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme co previsto no artigo 40 Lei 27/1992, do 24 de novembro, de portos do Estado e mariña mercante, texto reformado pola Lei 62/1997, do 26 de decembro, a designación e separación de vogais dos consellos de administración deberán facerse necesariamente por proposta das administracións públicas e entidades e organismos representados no Consello de Administración, polo que, vistas as peticións e propostas de modificación realizadas ao abeiro co disposto no artigo 40, número 2, da Lei 27/1992, polo presidente do ente público Portos do Estado, e, en canto órgano competente,
DISPOÑO:
O cesamento dos seguintes vogais do consello de administración das autoridades portuarias e en
representación da Administración xeral do Estado, agradecéndolles os servizos prestados:
Autoridade portuaria de Vilagarcía de Arousa e a súa ría:
-Luís Prada Somoza.
-Julio Rodríguez Portabales.
Autoridade portuaria de Marín e ría de Pontevedra:
-Eduardo Cadenas Dapena.
-Carlos de Abajo Cordero.
Santiago de Compostela, 5 de xaneiro de 2005.
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 5 de xaneiro de 2005 pola que se dispón o nomeamento de vogais do Consello de Administración das autoridades portuarias de Vilagarcía de Arousa e a súa ría e de Marín e a ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 14/01/2005

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002 modificado polo do 6 de xuño de 2002 faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme co previsto no artigo 40 Lei 27/1992, do 24 de novembro, de portos do Estado e mariña mercante, texto reformado pola Lei 62/1997, do 26 de decembro, a designación e separación de vogais dos consellos de administración deberán facerse necesariamente por proposta das administracións públicas e entidades e organismos representados no consello de administración, polo que, vistas as peticións e propostas de modificación realizadas ao abeiro do disposto no artigo 40, número 2º, da Lei 27/1992, polo presidente do ente público Portos do Estado, e, en canto órgano competente,
DISPOÑO:
O nomeamento dos seguintes vogais do consello de administración das autoridades portuarias e en
representación das Administración xeral do Estado, que a seguir se relacionan:
Autoridade portuaria de Vilagarcía de Arousa e a súa ría:
-Julián Víctor García Mouriño.
-Manuel Rodríguez Cuervo.
Autoridade portuaria de Marín e ría de Pontevedra:
-José Vázquez Otero.
-Teresa Casal García.
Santiago de Compostela, 5 de xaneiro de 2005.
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA